ՀԱՄԱՅՆՔԻ ՂԵԿԱՎԱՐ ՌՈԲԵՐՏ ՊԵՏՐՈՍՅԱՆԻ ՇՆՈՐՀԱՎՈՐԱՆՔԸ

ՈՒՍՈՒՑՉԻ ՏՈՆԻՆ ՆՎԻՐՎԱԾ

*Հայաստան աշխարհի սիրելի՛ ուսուցիչներ.*

Մեծագույն երախտագիտությամբ շնորհավորում եմ Ձեզ լուսառատ այս օրվա առթիվ, օր, որ իր մեջ հարգանք ու երազանք, քնքշանք ու սեր ունի: Առանձնահատուկ տաղանդի շնորհիվ սովորեցնողից և դաստիարակողից բացի, Ձեր գորովագթությամբ դուք հանդիսանում եք գիտության բազում անհայտները բացահայտող այն մարդը, ում վիճակված է հավատարմորեն կրելու ուսուցչի Բարձր կոչումը, ով իր ուրույն ձեռագիրն է թողնում մեզ դեպի նոր բարձունքներ նվաճելու համար անհրաժեշտ ուղու ստեղծման գործում:  
Ժամանակակից գիտությունը, նորարարական տեխնոլոգիաները, թվային գրատախտակները չեն կարող աշակերտի համար ուսումն էլ ավելի գրավիչ դարձնել, եթե չլինեն այն ուսուցիչները, ովքեր կարող են օգնել նրան ճանաչել աշխարհն ու նոր գույներով տեսնել այն:  
Անկախ տարիքից և ասպարեզից, յուրաքանչյուր ոք այս կյանքում միշտ էլ ունի լավ ուսուցչի կարիք, այնպիսի ուսուցչի, ով իր ողջ հմտությամբ ու իմացությամբ կհանդիսանա առաջնորդող ուժ և կօգնի բացահայտելու կանչող հորիզոնների բազում անհայտները:  
Մեծն Կոմիտասն ասել է՝ «Ուսուցիչ պարոններ և քույրեր զգուշությամբ ու երկյուղածությամբ մոտեցեք դաստիարակության գործին. խիստ փափուկ պաշտոն մըն է ձերը: Դաստիարակելու կոչված եք սերունդ մը, որ ապագա ազգն է:….», իսկ մենք վստահաբար արձանագրում ենք, որ Ձեզ բախտ է վիճակված լինել երկրորդ հազարամյակի ուսուցիչ, ում աշակերտները սովորելու և առաջնորդներ դառնալու առավել մեծ ձգտումներ ունեն:  
Սիրելի՛ մանկավարժներ, ուսուցչի կոչումը միշտ էլ եղել է առանձնահատուկ, այն այդպիսին է այսօր և շարունակելու է լինել նաև վաղը: Հիշեք, որ Ձեր հավերժական ներկայությամբ դուք միշտ զարդարելու եք մեր կյանքը: Առողջություն և հաջողություն Ձեզ և ձեր ընտանիքներին:  
Բարին ընդ Ձեզ…